Diari Oficial de la Generalitat Valenciana


Sumari del DOGV 2913, del 21-01-1997 (1997/875491)

ORDRE de 10 de desembre de 1996, de la Conselleria d'Agricultura i Medi Ambient, per la qual es publica l'import disponible el 1996 per a les ajudes a les organitzacions de productors de plantes de viver, i es modifica el règim de justificació del compliment del seu objectiu.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2913

Data del DOGV
:   21-01-1997

Secció del DOGV
:   ALTRES DISPOSICIONS

Número del document
:   1997/875491


Data del document
:   10-12-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 10 de desembre de 1996, de la Conselleria d'Agricultura i Medi Ambient, per la qual es publica l'import disponible el 1996 per a les ajudes a les organitzacions de productors de plantes de viver, i es modifica el règim de justificació del compliment del seu objectiu. [97/X4733]  
En l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, s'exigeix que en les bases reguladores de la concessió de subvencions s'indique la línia o línies de subvencions que les financen i l'import global màxim que s'hi destina. Aquests punts depenen de la llei anual de pressupostos, en aquests moments la Llei 9/1995, de 31 de desembre, de Pressupostos de la Generalitat Valenciana per a l'exercici 1996.  
Vista la incorporació de crèdits del programa 542.20.  
Per això, vista la proposta del director general d'Investigació, Sanitat i Tecnologia, en l'exercici de les funcions que tinc atribuïdes,  
Ordene:  
Article 1  
La subvenció regulada en la disposició indicada en aquest article i gestionada per la Direcció General d'Investigació, Sanitat i Tecnologia es concedirà en l'exercici 1996, a càrrrec de la línia de subvenció i per l'import global màxim que s'indica, d'acord amb la Llei 9/1995, de 31 de desembre, de Pressupostos de la Generalitat Valenciana per a l'exercici 1996, programa 542.20, Investigació i Tecnologia Agrària.  
Línia 702/000/96.  
Ordre de 4 de juliol de 1994, del Ministeri d'Agricultura, Pesca i Alimentació, per la qual s'estableixen ajudes a les organitzacions de productors de plantes de viver per a inversions i treballs (BOE de 13/07/94).  
Ordre de 27 d'octubre de 1994, de la Conselleria d'Agricultura, Pesca i Alimentació, per a l'aplicació a la Comunitat Valenciana de l'Ordre Ministerial de 4 de juliol de 1994, per la qual s'estableixen ajudes a les organitzacions de productors de plantes de viver per a inversions i treballs (DOGV de 28/12/1994).  
Import global màxim: 20.578.832 pessetes.  
Article 2  
Caldrà que les obres i les actuacions per a les quals es concedeixen les subvencions estiguen realitzades el 31 de desembre.   
Per a la justificació de la realització de les obres caldrà:  
a) Inversions, instal·lacions i construccions  
- Comprovació, pels tècnics de la Conselleria d'Agricultura i Medi Ambient, que les inversions han sigut realitzades.  
- Presentació de les factures i els justificants de pagament corresponents a cadascuna de les inversions.  
b) Camps de plantes mare  
- En el cas de les plantes mare, certificació, pels tècnics de la Conselleria d'Agricultura i Medi Ambient, que els camps estan implantats.  
c) Selecció clonal i sanitària i assajos sobre plantes ornamentals  
- Certificació, per part dels tècnics de la Conselleria d'Agricultura i Medi Ambient, que s'han complit els objectius marcats en el pla experimental.  
En cas que aquests treballs comporten despeses de material o personal, justificants de pagament d'aquestes despeses.  
d) Convenis. Còpia del conveni i justificants de pagament corresponents al període per al qual ha sigut aprovada la subvenció  
Article 3  
El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les seues bases reguladores. En el supòsit de subvencions plurianuals, es justificarà en cada any o exercici pressupostari per l'import o anualitat corresponent.  
Disposició final  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.  
València, 10 de desembre de 1996  
La consellera d'Agricultura i Medi Ambient  
MARIA ÀNGELS RAMÓN-LLIN I MARTÍNEZ